PUBLIC ACCOUNT COMMITTEE MEMBERS TE'N MAMIT DISTRICT COURT TLAWH,"1218/2024-2025 Mamit 18th July, 2024 : Vawiin tlai khan Public Account Committee (PAC) members te chuan Mamit District Court an tlawh a, PAC Chairman Pu Lalchhandama Ralte MLA ho hian Pu H. Lalduhsanga, CJM Room-ah meeting neih zui a ni. PAC members-te hian Mamit District Court dinhmun hrang hrang Building, staff dinhmun, materials dawn leh Quarter-te a nih tur anga hman leh sak a ni em tih enfiaha kal an nih thu an sawi a, Court Building duhthusama a len tawk loh thu sawichhuah a ni a, PAC zawhna hrang hrangte te hi Pu H.Lalduhsanga, CJM chuan chhangin sawifiahna a nei nghal a,  PAC Members te'n Spot Visit neia an rawn tlawh chu lawmawm a tih thu a sawi bawk. PAC-te hian Mamit District Court Building leh a chhung bungruate a nihna tur anga hman a ni em tihte enfiah zui a ni a, Mamit District Court  Office kal dan leh bungruate a nihna tur anga hman leh enkawl a ni chu lawmawm an tih thu an sawi a ni. Vawiin PAC aiawh members-te hi Pu Lalchhandama Ralte, MLA, Chairman PAC, Pu C Ngunlianchunga MLA, Dr.K. Beichhua MLA, Lt. Col. Clement Lalhmingthanga MLA leh Pu VL Zaithanzama MLA te an ni. Attachment Loading attachment...",Dated: 18 th Jul 24 10:53 PM,https://dipr.mizoram.gov.in/post/public-account-committee-members-ten-mamit-district-court-tlawh